SENA : จุดเริ่มต้นที่ยอดเยี่ยมมากับความท้าทายที่ยิ่งใหญ่
21 มีนาคม 2566

SENA : จุดเริ่มต้นที่ยอดเยี่ยมมากับความท้าทายที่ยิ่งใหญ่
SENA ตั้งเป้าธุรกิจเชิงรุกสำหรับการเปิดตัวโครงการใหม่ ยอดขาย และเป้าการโอนกรรมสิทธิ์ในปี 2566 อย่างไรก็ตาม ผลการดำเนินงานเชิง YTD ยังต่ำกว่าเป้ามาก
เราคงคำแนะนำ “ถือ” SENA ด้วยราคาเป้าหมายปี 2566 ที่ 4.10 บาท จากอัตราผลตอบแทนเงินปันผลที่น่าสนใจสำหรับนักลงทุนระยะยาว
“SENA Multiplied” คือธีมแผนธุรกิจปี 2566
โดยจะเน้นพัฒนาทั้งธุรกิจหลัก คือธุรกิจพัฒนาอสังหาริมทรัพย์ และการเพิ่มจำนวนธุรกิจใหม่เพื่อเสริมความแข็งแกร่งให้กับธุรกิจหลัก รวมถึงเจาะกลุ่มธุรกิจใหม่ๆ สำหรับธุรกิจหลัก SENA จะพยายามนำเสนอโครงการที่มีคุณภาพสูงแก่ลูกค้าโดย

1.ยกระดับการพัฒนาโครงการบ้านติดโซลาร์สู่การพัฒนาบ้านพลังงานเป็นศูนย์ “Zero Energy Housing” โดยมีแผนจะลดการใช้พลังงานลง 20%
2.ให้บริการครบวงจรผ่านแพลตฟอร์มธุรกิจใหม่ที่เกี่ยวข้องกับที่อยู่อาศัยอย่าง Smartify (สมาร์ทลิฟวิ่งแพลตฟอร์ม) บริการทางการเงินภายใต้แบรนด์ “เงินสดใจดี” ธุรกิจบริหารสินทรัพย์ และธุรกิจให้บริการที่อยู่อาศัยมือสอง สำหรับการวางรากฐานธุรกิจใหม่
ผู้บริหารคงมุมมองที่อยากจะทำธุรกิจที่มีศักยภาพ เช่น บ้านระดับพรีเมียม การบริหารโรงแรมและเซอร์วิสอพาร์ตเมนต์ บริการด้านสุขภาพ คลังสินค้าและโลจิสติกส์ สถานีชาร์จรถยนต์ไฟฟ้า (EV) และการปลูกป่า
มุมมอง KS
เราคงคำแนะนำ “ถือ” SENA ด้วยราคาเป้าหมายสิ้นปี 2566 ที่ 4.10 บาท แม้เราเชื่อว่าแนวโน้มการดำเนินงานทั้งที่ธุรกิจอยู่อาศัยและธุรกิจใหม่ของ SENA ดูเหมือนจะมีความน่าท้าทายและต้องติดตามความคืบหน้าอย่างใกล้ชิด แต่อัตราตอบแทนเงินปันผลที่สูงกว่า 7.0% สำหรับผลการดำเนินงานปี 2566 เป็นสิ่งที่น่าจะดึงดูดใจสำหรับนักลงทุนระยะยาวและเป็น ปัจจัยหนุนหลักต่อคำแนะนำ “ถือ” ของเรา
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #SENA